A Kortárs folyóirat pályázatot hirdet kritikusok számára - Librarius.hu
Olyan kritikákat várnak, amelyek a nagyközönségnek is érdeklődést felkeltően mutatják be az adott könyvet, és egyben fontos megállapításokat tesznek a szakmai olvasók számára is.
A jeligés pályázatra két kritikával lehet jelentkezni, a bírált köteteket a megadott művek közül kell kiválasztani. Az 1. helyezett díja 120 000 Ft.
A pályázatban magyar nyelvű kritikákat várnak, az alább felsorolt négy mű közül kell kettőt kiválasztani (egy verseskötet, egy prózakötet), és azokról kritikát készíteni egyenként 8000-10 000 leütés terjedelemben. Olyan kritikákkal lehet pályázni, amelyek eddig sem nyomtatott, sem elektronikus sajtóban nem jelentek meg.
Kérik, hogy a pályázók a két kritikát két, különálló dokumentumban küldjék be (lehetőleg egy levélben) a kritikapalyazat.kortars@gmail.com címre. A dokumentumba a pályázók csak jeligét írjanak, nevet NE! A jeligék feloldását a kortars.palyazatok@gmail.com e-mailcímre várjuk.
Olyan kritikákat várnak, amelyek a nagyközönségnek is érdeklődést felkeltően mutatják be az adott könyvet, és egyben fontos megállapításokat tesznek a szakmai olvasók számára is. Világos, szabatos stílust, jól követhető, tartalmas gondolatmenetet szeretnének olvasni, és ez természetesen nem zárja ki az ötletes, akár zamatos fordulatokat. Jó, ha a szövegből határozott értékrend rajzolódik ki anélkül, hogy ez túlságosan előtérbe tolakodna. Az irodalmi divatokon túllátó, az értékeket magyar irodalmi és művelődési hagyományok távlatában értelmező és az alkotás személyiség- és közösségalakító lehetőségeivel számot vető írásokat részesítik előnyben.
díj 120 000 Ft
díj 80 000 Ft
díj 50 000 Ft
A pályázatot kiíró szerkesztőség fenntartja magának a jogot, hogy a beérkezett pályaművek közül az arra érdemeseket a Kortárs folyóiratban, illetve a Kortárs Online-on közzétegye.
A pályázat eredményét 2018. július 20-ig hirdetik ki.
A kiírás a lapban.
Témák: kortársonline.hu, kritika